უნივერსიტეტის ღონისძიებების პორტალი

„თამაშების შექმნის საწყისები“ – ონლაინკურსი უფროსკლასელებისთვის
2021-02-27 11:56 (Asia/Dubai)
27 თებერვლიდან ფაბლაბ ილიაუნი საქართველოს ახალგაზრდა მეცნიერთა კლუბთან თანამშრომლობით უფროსკლასელი მოსწავლეებისათვის იწყებს უფასო კურსს „თამაშების შექმნის საწყისები“.

კურსის მონაწილეები იმუშავებენ Unreal Engine 4-ის ძრავაში, შეძლებენ მისი ვიზუალური სკრიპტინგის ინსტრუმენტების ათვისებას, შეისწავლიან ძრავასთან მუშაობის საბაზისო ფუნქციებს და პროგრამირების საწყისებს, ასევე შეისწავლიან თამაშების შექმნის პროცესის ეტაპებს თამაშების დაგეგმვიდან მათ გამოქვეყნებამდე.
► ვისთვის არის განკუთვნილი კურსი?
კურსი განკუთვნილია IX-XII კლასების მოტივირებული მოსწავლეებისთვის მთელი საქართველოდან, რომელთაც აინტერესებთ თამაშების შექმნის ინდუსტრია.
წინაპირობა: ლეპტოპი ან კომპიუტერი, რომლითაც შესაძლებელია ძრავის ეფექტურად გამოყენება. ტექნიკური მახასიათებლები იხილეთ აქ:

OS: Windows 7/8/10 64-bit or Mac OSX Sierra
CPU: Quad-core Intel or AMD processor. 2.5 GHz or faster
RAM: 8 GB
GPU: NVIDIA GeForce 470 GTX or AMD Radeon 6870 HD series card or higher
Video Card/DirectX Version: DirectX 11 or Directx 12 compatible graphics card
For storage purposes, fast SSDs are good

► როგორ გავხდე პროექტის მონაწილე?
პროექტში მონაწილეობის მისაღებად საჭიროა შეავსოთ მარტივი სააპლიკაციო ფორმა არა უგვიანეს 2021 წლის 21 თებერვლისა.
სააპლიკაციო ფორმა: https://forms.gle/j9hwRFy1Zkq3Vq5M9
ტრენინგების ჩატარების დრო:
შაბათი– 14:00 საათი
ოთხშაბათი–17:00 საათი
Სულ ჩატარდება 16 , თითო 1,5-2 საათის ხანგრძლივობის შეხვედრა.
კურსის ხელმძღვანელი: გიორგი შამუგია, საქართველოს ახალგაზრდა მეცნიერთა კლუბის პრეზიდენტი და თანადამფუძნებელი
შენიშვნები: კურსის ბოლოს სერტიფიკატის მისაღებად საჭიროა გაცდენილი ლექციების რაოდენობა არ აღემატებოდეს 20 %-ს.
შერჩეულ კანდიდატებს დავუკავშირდებით არა უგვიანეს 2021 წლის 25 თებერვლისა.
დამატებითი ინფორმაციისთვის დაუკავშირდით: fablabtraining@iliauni.edu.ge

ონლაინკონფერენცია „დაიწყე ცვლილება შენით“
2021-02-23 16:00 - 17:00
23 თებერვალს, 16:00 საათზე, USAID/საქართველოს ორგანიზებით გაიმართება ონლაინკონფერენცია „დაიწყე ცვლილება შენით“. კონფერენციის მიზანია სამოქალაქო ჩართულობის შესახებ ცნობიერების ამაღლება და ამ თემაზე საუკეთესო მაგალითების წარმოჩენა, მათი ფართო საზოგადოებისთვის გაცნობა.
სტუმრები ისაუბრებენ ისეთ მნიშვნელოვან საკითხებზე, როგორებიც არის: სამოქალაქო აქტივიზმი, ახალგაზრდებში სამოქალაქო განათლების აუცილებლობა და მათი სოციალურ-პოლიტიკურ ცხოვრებაში მონაწილეობა.
თემები:

საქართველოში სამოქალაქო ჩართულობის ძირითადი მახასიათებლები;
რისი მოტანა შეუძლია სამოქალაქო ჩართულობას და როგორ შეუძლიათ ინდივიდუალურ მოქალაქეებს ქვეყნისთვის მნიშვნელოვანი, სასიკეთო ცვლილებების განხორციელება;
სამოქალაქო ჩართულობის/აქტივიზმის მაგალითები;
საგანმანათლებლო დაწესებულებების როლი სამოქალაქო ჩართულობის განვითარებაში;
პირადი პასუხისმგებლობა და ის როლი, რომელსაც მოქალაქეები ასრულებენ ქვეყნის განვითარებაში;
როგორ შეგვიძლია მოსახლეობის წახალისება ქვეყნის განვითარებაში მათი მონაწილეობისთვის.

მოდერატორი:
გიორგი ცხადაია, პოლიტიკურ მეცნიერებათა დოქტორი
სტუმრები:
გიორგი კეკელიძე, მწერალი, საქართველოს პარლამენტის ეროვნული ბიბლიოთეკის გენერალური დირექტორი
ბაკურ კვაშილავა, პოლიტიკურ მეცნიერებათა დოქტორი, საქართველოს საზოგადოებრივ საქმეთა ინსტიტუტის პროფესორი
კამილა მამადოვა, ჟურნალისტი, მარნეულის სათემო რადიოს დირექტორი
მარიამ ცერცვაძე, აქტივისტი, „დავეხმაროთ მოხუცებს~ და „მარტო დარჩენილი ცხოველებისთვის“ თანაორგანიზატორი
დრო: 23 თებერვალი, 16:00
კონფერენციის ბმული:
https://zoom.us/j/99898987413?pwd=[REDACTED]
FB ღონისძიების ბმული:
https://www.facebook.com/events/1814834395351301

ვებინარები ადრეულ განათლებაზე: „თამაში და კომპეტენტური აღმზრდელი“
2021-02-18 13:16
18 თებერვალს, 17:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „ვებინარები ადრეულ განათლებაზე“ მეოთხე შეხვედრა.
თემა: „თამაში და კომპეტენტური აღმზრდელი“
შეხვედრაზე ისაუბრებენ
ნინო ჯიჯავაძე – ილიას სახელმწიფო უნივერსიტეტის მოწვეული ლექტორი. საბავშვო ბაღის „მწვანე ალუბალი“ თანადამფუძნებელი. 2007 წლიდან ჩართულია ადრეული განათლების სფეროში, აქვს როგორც ბაღში პრაქტიკული მუშაობის გამოცდილება, ასევე სხვადასხვა საკანონმდებლო დოკუმენტის, კურიკულუმისა და მეთოდური სახელმძღვანელოს თანაავტორია. მისი ინტერესის სფეროა ადრეული განათლება და ვიზუალური ხელოვნება.
თამარ უჩანეიშვილი – ილიას სახელმწიფო უნივერსიტეტის მოწვეული ლექტორი ადრეული განათლების, კომუნიკაციის, ენისა და მეტყველების მიმართულებით. 15 წელზე მეტია მონაწილეობს ადრეული ინკლუზიური განათლების განვითარების პროცესში. თანავტორია წიგნისა „სასწავლო-სააღმზრდელო პროგრამა თბილისის საბავშვო ბაღებისთვის“. არის პროგრამა „7 პლიუსის“ ხელძღვანელი. მისი ინტერესის სფეროა თამაშის პროცესის შესწავლა ადრეულ ასაკში.
დრო: 18 თებერვალი, 17:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.

ილიაუნი ახალგაზრდული ტექნოლოგიური კლუბების ქსელის პრეზენტაციას გამართავს
2021-02-18 12:00
18 თებერვალს, 12:00 საათზე, ილიას სახელმწიფო უნივერსიტეტის ტექნოლოგიების სკოლის საგანმანათლებლო კორპუსში გაიმართება პროექტის „ახალგაზრდული ტექნოლოგიური კლუბების ქსელის“ პრეზენტაცია.
პროექტს განახორციელებს ილიას სახელმწიფო უნივერსიტეტი პარტნიორ ორგანიზაციებთან ერთად „ევროკავშირი საქართველოსთვის“ დაფინანსებითა და მხარდაჭერით.
პრეზენტაციას გახსნიან ილიას სახელმწიფო უნივერსიტეტის რექტორი, პროფ. გიგა ზედანია, საქართველოში ევროკავშირის წარმომადგენლობის პროგრამის ოფიცერი ნიკა (ნინო) ყოჩიაშვილი და საქართველოს ინოვაციებისა და ტექნოლოგიების სააგენტოს თავმჯდომარე ავთანდილ კასრაძე. მონაწილეობას მიიღებს საქართველოს განათლების, მეცნიერების, კულტურისა და სპორტის სამინისტროც.
პროექტის შესახებ პრეზენტაციას წარადგენს ილიას სახელმწიფო უნივერსიტეტის ვიცე-რექტორი და ახალგაზრდული ტექნოლოგიური კლუბების ქსელის მენეჯერი ნანა დიხამინჯია პარტნიორი ორგანიზაციების – საქართველოს ICT კლასტერისა და ინოვაციური განათლების ფონდის – წარმომადგენლებთან ერთად.
პროექტის მოკლე აღწერა
პროექტი ხორციელდება ილიას სახელმწიფო უნივერსიტეტის, საქართველოს ინოვაციებისა და ტექნოლოგიების სააგენტოს (GITA), ICT კლასტერისა და ინოვაციური განათლების ფონდის (IEF) თანამშრომლობით.
პროექტის მიმდინარეობისას, მომდევნო 3 წლის განმავლობაში, შეიქმნება კოდირებისა და ტექნიკური მეწარმეობის კლუბები საქართველოს რეგიონებში, სულ 100 სკოლასა და პროფესიულ საგანმანათლებლო დაწესებულებაში.
ღონისძიებაზე მოწვეულნი იქნებიან მედიასაშუალებები. ღონისძიების ტრანსლირება მოხდება ილიას სახელმწიფო უნივერსიტეტისა და პარტნიორების ფეისბუქგვერდებზე.

ზურა ჯიშკარიანის ღია ლექცია: ანიმა ჩეთბოტიქსის მიერ შექმნილი ჩეთბოტები
2021-02-15 19:00
15 თებერვალს ილიას სახელმწიფო უნივერსიტეტისა და საკონსულტაციო კომპანია ჯეპრას ერთობლივი პროექტის „ჰაკათონი ნიკო ნიკოლაძის ჩეთბოტის შესაქმნელად“ ფარგლებში მეოთხე ღია ლექციას გამართავს ანიმა ჩეთბოტიქსის დამფუძნებელი ზურა ჯიშკარიანი.
მომხსენებელი ისაუბრებს „ანიმა ჩეთბოტიქსზე“, პირველ კომპანიაზე, რომელმაც დაიწყო ჩეთბოტების „წარმოება“ და არაერთი პროექტი განახორციელა როგორც ბიზნესის, ისე საჯარო სექტორებისა და ხელოვნებისთვისაც კი. ასევე ამ პროექტების შექმნის პროცესზე, გამოწვევებზე, რომლებიც დგება ამ მიმართულებით და მათი გადაჭრის გზებზე.
ლექციის დასრულების შემდეგ ჰაკათონში მონაწილეობის მსურველებს ექნებათ შესაძლებლობა დაესწრონ პრაქტიკულ ვორკშოპს, რომელსაც ჩაატარებს ანიმა ჩეთბოტიქსის მიმართულების ხელმძღვანელი მარიამ გოჩიაშვილი.
ვორკშოპის თემა: როგორ შევქმნათ ტექნიკურად გამართული ჩეთბოტი
დრო: 15 თებერვალი, 19:00 საათი
ფორმატი: დისტანციური პლატფორმა ზუმის გამოყენებით
ლექციასა და ვორკშოპზე დასასწრებად მიჰყევით ბმულს:
ჰაკათონის შესახებ ვრცლად: shorturl.at/akT68

Live-საინფორმაციო შეხვედრა – სასკოლო აქტივობების კონკურსი „TECH-განმანათლებელი“
2021-02-12 16:00
12 თებერვალს, 16:00 საათზე, ილიას სახელმწიფო უნივერსიტეტი ახალ ტექნოლოგიებთან დაკავშირებული სასკოლო აქტივობების კონკურსის „TECH-განმანათლებელი“ Live-საინფორმაციო შეხვედრას გამართავს.
შეხვედრაზე პროექტში მონაწილეობით დაინტერესებულ სკოლის მასწავლებლებსა და ადმინისტრაციის თანამშრომლებს ექნებათ შესაძლებლობა ორგანიზატორებს დაუსვან შეკითხვები და მიიღონ პასუხები მონაწილეობასთან დაკავშირებულ ტექნიკურ საკითხებზე (აპლიკაციის შევსებასთან, შესარჩევი დავალების შესრულებასთან დაკავშირებით). ასევე ნაჩვენები იქნება შესარჩევი დავალების ნიმუშები.
Live-საინფორმაციო შეხვედრას ჩაატარებს კონკურსის საორგანიზაციო ჯგუფის წევრი, ილიას სახელმწიფო უნივერსიტეტის ასოცირებული პროფესორი სანდრო ასათიანი.
საინფორმაციო შეხვედრა გაიმართება პლატფორმა ზუმის საშუალებით და მისი ტრანსლირება მოხდება ილიას სახელმწიფო უნივერსიტეტის ფეისბუქის გვერდზე.
შეხვედრაზე დასასწრებად უნდა შეავსოთ ონლაინ სარეგისტრაციო ფორმა არა უგვიანეს 12 თებერვლის 12:00 საათისა.
Live-საინფორმაციო შეხვედრაზე რეგისტრაციისთვის მიჰყევით ბმულს: https://bit.ly/3p7pKu3
რეგისტრირებულ მონაწილეებს ელექტრონულ ფოსტაზე გავუგზავნით შეხვედრის ბმულს.
კონკურსის შესახებ ვრცელი ინფორმაცია ხელმისაწვდომია ბმულზე: https://bit.ly/3bNFvmV

სტაჟირების პროგრამა ილიაუნის კიბერლაბორატორია უნილაბში
2021-02-09 15:57
ილიაუნის ინოვაციური ტექნოლოგიების კიბერლაბორატორია UniLab-ი იწყებს სტაჟირებაზე მიღებას. თუ გაინტერესებს დიზაინი, python, wordpress, PHP, Front-End ან ციფრული კომუნიკაცია, გარკვეული ცოდნა გაქვს ამ მიმართულებით, მაგრამ გაკლია პრაქტიკული გამოცდილება, მაშინ ახალ რეალობაში გადმონაცვლების დროა.
UniLab-ი გთავაზობს ჩაერთო ჩვენი სტაჟირების პროგრამაში და შეერკინო ახალ თავბრუდამხვევ დავალებებს. ჩვენთან საშუალება გექნება იმუშაო რეალურ პროექტებზე, მიიღო პრაქტიკული გამოცდილება და შექმნა საკუთარი პორტფოლიო, რომელიც დასაქმებაში დაგეხმარება.
როგორ მივიღო მონაწილეობა სტაჟირების პროგრამაში?
პროექტში მონაწილეობისთვის საჭიროა 16/02/2021 23:55 საათის ჩათვლით სააპლიკაციო ფორმის შევსება და ფორმაში მოცემული სატესტო დავალების შესრულება. დავალების წარმატებით შესრულების შემდეგ გაიმართება გასაუბრება. შერჩეული კანდიდატები 4 თვის განმავლობაში მენტორებთან ერთად იმუშავებენ რეალურ პროექტებზე.
აირჩიე შენთვის სასურველი მიმართულება და შეავსე სააპლიკაციო ფორმა:

გრაფიკული დიზაინი
ციფრული კომუნიკაციები
Python
WordPress
PHP
Front End
ნარატივ დიზაინი

ვისთვის არის განკუთვნილი სტაჟირების პროგრამა?

მათთვის, ვისაც უკვე აქვს საბაზისო ცოდნა სასურველი მიმართულებით, მაგრამ აკლია პრაქტიკული გამოცდილება. მნიშვნელობა არ აქვს, ადამიანმა თავად მიიღო ეს ცოდნა ინტერნეტის საშუალებით, თუ რომელიმე კურსი გაიარა, მთავარია, მას ჰქონდეს საბაზისო ცოდნა და განვითარების სურვილი.
დღეს დამსაქმებელი ნებისმიერ პოზიციაზე ითხოვს სამუშაო გამოცდილებას. ბევრი ადამიანი კი, იმის გამო, რომ აქვს გარკვეული ცოდნა, მაგრამ არ აქვს შესაბამისი გამოცდილება, ანუ არ უმუშავია რეალურ პროექტებზე, სამსახურს ვერ პოულობს. UniLab-ის პროგრამა სწორედ ასეთებისთვისაა. 4 თვის განმავლობაში თქვენ შექმნით საკუთარ პორტფოლიოს იმ პროექტებით, რომლებზეც რეალურად მოგიწევთ მუშაობა.

შესაბამისად:

თუ ადამიანს არ აქვს ცოდნა, მან უნდა გაიაროს შესაბამისი სასწავლო კურსი ან თვითგანათლებით მიიღოს შესაბამისი ცოდნა;
თუ ადამიანს აქვს საბაზისო ცოდნა, მაგრამ არ აქვს გამოცდილება, ეს სტაჟირების პროგრამა მისთვის არის განკუთვნილი;
ხოლო თუ ადამიანს აქვს ცოდნა და გამოცდილება, მაშინ მას შეუძლია სამსახური იშოვოს და სტაჟირება აღარ სჭირდება.

როგორ მუშაობს სტაჟირების პროგრამა?

სტაჟირების პროგრამა უფასოა. დიდი კონკურენციის გამო პროგრამაში მონაწილეობის მსურველებს მოუწევთ საკონკურსო დავალების შესრულება, რომლის საფუძველზეც შეირჩევიან კანდიდატები;
სტანდარტული სამსახურისგან განსხვავებით, სტაჟიორებს 4 თვის განმავლობაში ცოდნისა და გამოცდილების გაღრმავებაში დაგეხმარებიან მიმართულების მენტორები. პროგრამის ფარგლებში ისინი სტაჟიორებს ნებისმიერ შეკითხვაზე უპასუხებენ.

2021 წელი

დათო სამნიაშვილის ღია ლექცია: ლიტერატურა და ჩეთბოტები
2021-02-08 19:00
8 თებერვალს ილიას სახელმწიფო უნივერსიტეტისა და საკონსულტაციო კომპანია ჯეპრას ერთობლივი პროექტის „ჰაკათონი ნიკო ნიკოლაძის ჩეთბოტის შესაქმნელად“ ფარგლებში მესამე ღია ლექციას გამართავს მწერალი დათო სამნიაშვილი.
ლექციის თემა: ლიტერატურა და ჩეთბოტები
ჩეთბოტებს ხშირად ინტერაქციულ წიგნებადაც მოიხსენიებენ. კავშირი ლიტერატურასა და ჩეთბოტს შორის ნამდვილად დიდია. როგორ იწერება დიალოგი, როგორ იქმნება პერსონაჟი, როგორ იქმნება თანმიმდევრული ტექსტი – ამ ყველაფრის შესახებ მწერლის პერსპექტივებიდან დათო სამნიაშვილი ისაუბრებს.
ლექციის დასრულების შემდეგ ჰაკათონში მონაწილეობის მსურველებს ექნებათ შესაძლებლობა დაესწრონ პრაქტიკულ ვორკშოპს, რომელსაც ჩაატარებს ანიმა ჩეთბოტიქსის მიმართულების ხელმძღვანელი მარიამ გოჩიაშვილი.
ვორკშოპის თემა: რა სირთულეებია პლატფორმაზე მუშაობისას?
დრო: 8 თებერვალი, 19:00 საათი
ფორმატი: დისტანციური პლატფორმა ზუმის გამოყენებით
ლექციასა და ვორკშოპზე დასასწრებად მიჰყევით ბმულს:
ჰაკათონის შესახებ ვრცლად:shorturl.at/akT68

კომპიუტერული და ელექტრული ინჟინერიის დასაქმების პერსპექტივები
2021-02-06 21:00
ილიას სახელმწიფო უნივერსიტეტის ტექნოლოგიების სკოლა განაგრძობს საორიენტაციო შეხვედრებს აბიტურიენტებისთვის.
6 თებერვალს, 21:00 საათზე, ტექნოლოგიების სკოლა შეგახვედრებთ საერთაშორისო მაღალტექნოლოგიურ კომპანიებში დასაქმებულ ქართველ ინჟინრებსა და მეცნიერებთან.
შეხვედრაზე მიიღებთ ინფორმაციას პროგრამების დასაქმების სფეროების შესახებ, გაიცნობთ კომპიუტერული და ელექტრული ინჟინერიის მიმართულებით დასაქმებულ წარმატებულ ქართველ ინჟინრებსა და მეცნიერებს და მოისმენთ მათი მიმდინარე პროექტების შესახებ.
დასაქმების პერპექტივებსა და ინჟინერიაში კარიერული განვითარების შესაძლებლობების შესახებ გესაუბრებიან:

ნანა დიხამინჯია, ილიას სახელმწიფო უნივერსიტეტის რექტორის მოადგილე

ინოვაციების მიმართულებით, პროფესორი კომპიუტერული და ელექტრონული ინჟინერიის მიმართულებით, კომპიუტერული ინჟინერიის პროგრამის ხელმძღვანელი;

დავით ნოზაძე, Cisco-ს უფროსი ინჟინერი;
ზურაბ კიღურაძე, მისურის მეცნიერებათა და ტექნოლოგიების უნივერსიტეტის ელექტრომაგნიტური თავსებადობის ლაბორატორიის მკვლევარი;
თამარ მახარაშვილი, Google-ის აპარატული უზრუნველყოფის ინჟინერი;
გიორგი მაღლაკელიძე, Cisco-ს ინჟინერი.

გაიცანი პროგრამის პარტნიორები და მომავალი დამსაქმებლები, გაიარეთ რეგისტრაცია ბმულზე: shorturl.at/bovKQ
ტექნოლოგიების სკოლა შემოგთავაზებთ 7-კვირიან შეხვედრებს, რომლებზეც

შეხვდებით პროგრამის პარტნიორებსა და მომავალ დამსაქმებლებს;
გაეცნობით ინფორმაციას საერთაშორისო თანამშრომლობისა და გაცვლითი პროგრამების შესახებ;
შეხვდებით პროფესორებს, რომლებიც ტექნოლოგიების სკოლაში ასწავლიან;
გაიგებთ მეტს დაფინანსების შესაძლებლობების შესახებ;
გაეცნობით უნივერსიტეტში არსებულ რესურსებსა და ლაბორატორიებს;
მიიღებთ ინფორმაციას პრაქტიკული კომპონენტის შესახებ, რომელსაც ჩვენი სწავლების პროცესში განსაკუთრებული როლი ენიჭება;
შეხვდებით და გაიცნობთ ჩვენი პროგრამების სტუდენტებსა და კურსდამთავრებულებს.

7-კვირიანი პროგრამის განრიგი იხ. ბმულზე – https://bit.ly/36joixQ
საორიენტაციო შეხვედრების ციკლის პირველი Live-საინფორმაციო შეხვედრა აბიტურიენტებისთვის: ტექნოლოგიის სკოლის საბაკალავრო პროგრამები იხ. ბმულზე – https://bit.ly/2NETFwy
დრო: 6 თებერვალი, 21:00 საათი
ადგილი: Zoom (რეგისტირებული მონაწილეები მიიღებთ ბმულს თქვენ მიერ მითითებულ საკონტაქტო ინფორმაციაზე)

ტექნოლოგიების სკოლის საორიენტაციო პროგრამა აბიტურიენტებისთვის: შეხვედრა სამოქალაქო ინჟინერიის პროგრამის დამსაქმებელთან
2021-02-06 14:00
ილიას სახელმწიფო უნივერსიტეტის ტექნოლოგიების სკოლა განაგრძობს საორიენტაციო შეხვედრებს აბიტურიენტებისთვის.
6 თებერვალს, 14:00 საათზე, გაიმართება შეხვედრა ტექნოლოგიების სკოლის სამოქალაქო ინჟინერიის პროგრამების დამსაქმებელთან.
შეხვედრის პირველ ნახევარში თქვენ მიიღებთ ინფორმაციას პროგრამების დასაქმების სფეროების შესახებ, გაიცნობთ სფეროს დამსაქმებლებს და გაეცნობით ინფორმაციას ტექნოლოგიების სკოლისა და სხვადასხვა ორგანიზაციის თანამშრომლობის შესახებ.
მეორე ნაწილი კი პროგრამის ხელმძღვანელებსა და დამსაქმებლებთან ერთად კითხვა-პასუხის რეჟიმში გაგრძელდება, თქვენთვის საინტერესო ყველა შეკითხვაზე ამომწურავ პასუხს მიიღებთ.
დასაქმების პერპექტივების, პროგრამის სხვადასხვა ორგანიზაციასთან თანამშრომლობისა და შესაძლებლობების შესახებ გესაუბრებიან:

მაიკლ სანდერსი, სამოქალაქო ინჟინერიის პროგრამისა და ტექნოლოგიების სკოლის ხელმძღვანელი;
ვახტანგ ბალავაძე, ილიას სახელმწიფო უნივერსიტეტის ბიზნესის ტექნოლოგიისა და განათლების ფაკულტეტის ხარისხის უზრუნველყოფის სამსახურის უფროსი;
დავით ჭელიშვილი,კომპანია Domson’s Engineering&Construction-ის საინჟინრო დეპარტამენტის ხელმძღვანელი და მთავარი საოპერაციო ინჟინერი.
პაატა ტრაპაიძე- კომპანია Caucasus Road Project Ltd.- ის დამფუძნებელი და მმართველი
ვლადიმერ შონია – კომპანია Saunders Group Ltd მმართველი დირექტორი
ლაშა ფორჩხიძე- კომპანია კუბიკონის ტექნიკური ოპერაციების მენეჯერი

გაიცანით პროგრამის პარტნიორები და მომავალი დამსაქმებლები, გაიარეთ რეგისტრაცია ბმულზე: shorturl.at/hjoC8
ტექნოლოგიების სკოლა გთავაზობთ 7-კვირიან შეხვედრებს, რომლებზეც

შეხვდებით პროგრამის პარტნიორებსა და მომავალ დამსაქმებლებს;
გაეცნობით ინფორმაციას საერთაშორისო თანამშრომლობისა და გაცვლითი პროგრამების შესახებ;
შეხვდებით პროფესორებს, რომლებიც ტექნოლოგიების სკოლაში ასწავლიან;
გაიგებთ მეტს დაფინანსების შესაძლებლობების შესახებ;
გაეცნობით უნივერსიტეტის რესურსებსა და ლაბორატორიებს;
მიიღებთ ინფორმაციას პრაქტიკული კომპონენტის შესახებ, რომელსაც სწავლების პროცესში განსაკუთრებული ადგილი უჭირავს;
შეხვდებით და გაიცნობთ ჩვენი პროგრამების სტუდენტებსა და კურსდამთავრებულებს.

7-კვირიანი პროგრამის განრიგი იხ. ბმულზე – https://bit.ly/36joixQ
საორიენტაციო შეხვედრების ციკლის პირველი Live-საინფორმაციო შეხვედრა აბიტურიენტებისთვის: ტექნოლოგიის სკოლის საბაკალავრო პროგრამები იხ. ბმულზე – https://bit.ly/2NETFwy
დრო: 6 თებერვალი, 14:00 საათი
ადგილი: Zoom (რეგისტირებული მონაწილეები მიიღებთ ბმულს თქვენ მიერ მითითებულ საკონტაქტო ინფორმაციაზე)

პითონის კურსი მოსწავლეებისთვის
2021-02-06 14:00
ილიას სახელმწიფო უნივერსიტეტის ტექნოლოგიის სკოლასთან არსებული Google დეველოპერების სტუდენტური კლუბი აცხადებს მოსწავლეების მიღებას სრულად დაფინანსებულ პითონის პროგრამულ კურსზე.
დღეს პითონი ერთ-ერთი ყველაზე ხშირად გამოყენებადი პროგრამული ენაა, რომლის საშუალებითაც შეგვიძლია გადავამუშაოთ მონაცემები და შევქმნათ სხვდასხვა აპლიკაცია.
Კურსის მიზანია მოსწავლეებმა პითონზე ისწავლონ პროგრამირების საწყისები.
ვისთვის არის განკუთვნილი კურსი?
კურსი განკუთვნილია 15-დან 18 წლამდე სკოლის მოსწავლეებისთვის მთელი საქართველოდან, რომლებსაც სურთ შეისწავლონ პროგრამირების საფუძვლები და 2021 წლის 29 იანვრის ჩათვლით გამოგვიგზავნიან შევსებულ ელექტრონულ სააპლიკაციო ფორმას.
როგორ დავრეგისტრირდე კურსზე?

სააპლიკაციო ფორმა ხელმისაწვდომია ბმულზე: https://bit.ly/3nN3apz
აპლიკაციის შევსების ბოლო ვადა: 29 იანვარი, 18:00 საათი

მონაწილეები შეირჩევიან აპლიკაციის განხილვის საფუძველზე.
ფორმატი
კურსი ჩატარდება დისტანციურად, პლატფორმა ზუმის გამოყენებით.
კურსი მოიცავს 12 გაკვეთილს.
სამუშაო ენა: ინგლისური
როდის დაიწყება კურსი?
კურსის პირველი შეხვედრა გაიმართება 6 თებერვალს, 14:00 საათზე. შეხვედრის ბმულს გავუგზავნით შერჩეულ მონაწილეებს.
დრო: 6 თებერვალი, 14:00 საათი
ფორმატი: დისტანციური, პლატფორმა ზუმი
სამუშაო ენა: ინგლისური

ვებინარები ადრეულ განათლებაზე მეორე შეხვედრა
2021-02-04 17:00
4 თებერვალს,17:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით, გაიმართება ციკლის „ვებინარები ადრეულ განათლებაზე“ მეორე შეხვედრა.
შეხვედრის თემა: „ᲐᲓᲠᲔᲣᲚᲘ ᲒᲐᲜᲐᲗᲚᲔᲑᲘᲡ ᲙᲣᲠᲘᲙᲣᲚᲣᲛᲘ ᲗᲐᲛᲐᲨᲘ
ᲡᲐᲮᲔᲚᲛᲫᲦᲕᲐᲜᲔᲚᲝ 2-ᲓᲐᲜ 5 ᲬᲚᲐᲛᲓᲔ ᲓᲐ ᲨᲔᲠᲔᲣᲚᲘ ᲐᲡᲐᲙᲝᲑᲠᲘᲕᲘ ᲯᲒᲣᲤᲔᲑᲘᲡᲗᲕᲘᲡ“
შეხვედრის მონაწილეები: ხათუნა დოლიძე, თამარ ბაქრაძე, ნინო ჯიჯავაძე
დრო: 4 თებერვალი, 17:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.

მოკლევადიანი პროგნოზირება ელექტროენერგეტიკაში
2021-02-03 17:00
3 თებერვალს, 17:00-19:00 საათზე,- ჩატარდება ილიას სახელმწიფო უნივერსიტეტის ენერგეტიკისა და მდგრადი განვითარების ინსტიტუტის მორიგი ინტერდისციპლინური ვებინარი, რომელიც დაეთმობა მოკლევადიანი პროგნოზირებისა და დაგეგმვის ამოცანებს ელექტროენერგეტიკაში.
საქართველოში ენერგეტიკული ბირჟის ამოქმედებასთან ერთად სულ უფრო აქტუალური ხდება ელექტროენერგიის მოთხოვნილების, ასევე გენერაციის შესაძლებლობებისა და ფასების საათობრივი პროგნოზირება. საჭირო ხდება შესაბამისი მეთოდური უზრუნველყოფისა და ინფორმაციული სისტემების განვითარება და დანერგვა, რაზეც დიდად იქნება დამოკიდებული ბირჟაზე მოვაჭრეთა და საბოლოოდ ბირჟის წარმატება. ვებინარზე მიმოვიხილავთ ენერგეტიკულ ბირჟის მონაწილეების წინაშე მდგარ პროგნოზირებისა და დაგეგმვის ამოცანებს, შესაბამის გამოწვევებს და მათი გადაჭრის შესაძლო გზებს მონაცემთა დამუშავების თანამედროვე მეთოდებით.

შესავალი
5 წთ

ირაკლი გალდავა, ენერგეტიკული ბირჟის დირექტორის მოადგილე
25 წთ

დაგეგმვისა და პროგნოზირების ამოცანები ელექტროენერგიის ბაზარზე

ზვიად გაჩეჩილაძე, სემეკის ელექტროენერგეტიკული დეპარტამენტის უფროსის მოადგილე
15 წთ

აღრიცხვასთან დაკავშირებული მოთხოვნები და დატვირთვის სახასიათო გრაფიკები ელექტროენერგიის საათობრივ ვაჭრობაში

გურამ მირინაშვილი, სახელმწიფო ელექტროსისტემის

ელექტროენერგიის დაბალანსების სამსახურის კოორდინატორი
15 წთ

კლიმატური ფაქტორების გათვალისწინება ენერგოსისტემის დატვირთვის პროგნოზირებისას

ერეკლე მაღრაძე, ილიაუნის ასოცირებული პროფესორი, ილიაუნის გამოთვლითი ცენტრის ხელმძღვანელი .
30 წთ

ხელოვნური ინტელექტის სისტემების გამოყენება მოკლევადიანი პროგნოზირებისთვის

თბილისის ელექტროენერგიის მოთხოვნილების საათობრივი პროგნოზირება

ბულგარეთის ელექტროენერგეტიკულ ბირჟაზე ფასების პროგოზირება

დისკუსია
30 წთ

მომხსენებლების შესახებ

ვებინარზე შემოგვიერთდით შემდეგი ბმულით: https://us02web.zoom.us/j/87475949570
ირაკლი გალდავა
ირაკლი გალდავას აქვს 10-წლიანი სამუშაო გამოცდილება ენერგეტიკის სექტორში. ირაკლი ფლობს ეკონომიკის საერთაშორისო სკოლის (ISET) ეკონომიკის (ენერგოეკონომიკის მიმართულება) მაგისტრის ხარისხს. მისი კარიერა ენერგეტიკის სექტორში დაიწყო ISET-ის კვლევით ინსტიტუტში 2011 წელს, სადაც ის მუშაობს მკვლევრად ენერგეტიკის საკითხებში. საქართველოს ენერგეტიკისა და წყალმომარაგების მარეგულირებელ ეროვნულ კომისიაში გატარებული 6 წლამდე პერიოდის შემდეგ ირაკლი შეუერთდა საქართველოს ენერგეტიკულ ბირჟას. პრაქტიკული საქმიანობის გარდა, ირაკლი ატარებდა ლექციებსა და ტრენინგებს სხვადასხვა მიმართულებით, როგორიცაა: ეკონომეტრიკა, ხარჯსარგებლიანობის ანალიზი, პროგნოზირება ენერგეტიკის სექტორში და ა.შ. ის არის ავტორი სახელმძღვანელოებისა და სტატიების ენერგეტიკის დარგში, ამავდროულად ჩართულია სხვადასხვა ენერგეტიკულ პროექტში, როგორც დარგის ექსპერტი. უწევდა რა ენერგეტიკის სექტორის, მათ შორის ენერგეტიკული ბაზრების, შეფასება სხვადასხვა კუთხით, ირაკლიმ შეიძინა გამოცდილება და მრავალმხრივი ცოდნა როგორც ელექტროენერგეტიკის, ასევე ბუნებრივი გაზისა და ეკონომიკის სხვა სექტორების შესახებ.
ზვიად გაჩეჩილაძე ,
ზვიად გაჩეჩილაძე, სემეკის ელექტროენერგეტიკის დეპარტამენტის უფროსის პირველი მოადგილე, საქართველოს ტექნიკური უნივერსიტეტის ასოცირებული პროფესორი. აქვს ენერგეტიკის სექტორში მუშაობის 18-წლიანი გამოცდილება. მუშაობდა საქართველოს სახელმწიფო ელექტროსისტემაში, გაზოტურბინულ თბოელექტროსადგურზე, ეკონომიკის სამინისტროსა და USAID-ის პროექტებში ენერგეტიკული ბაზრებისა და გადამცემი ქსელის განვითარების მრჩევლად. ზვიად გაჩეჩილაძე არის ენერგეტიკული გაერთიანების ელექტროენერგეტიკის სამუშაო ჯგუფის ვიცე-თავმჯდომარე და ენერგეტიკის მარეგულირებელთა რეგიონული ასოციაციის (ERRA) ენერგეტიკული ბაზრებისა და ეკონომიკური რეგულირების კომიტეტის თავმჯდომარე.
გურამ მირიანაშვილი
გურამ მირიანაშვილი საქართველოს ელექტროსისტემაში ჰიდროლოგიისა და წყალსაცავების გზამკვლევი პროექტის კოორდინატორია. იგი არის საქართველოს ტექნიკური უნივერსიტეტის ენერგეტიკისა და ელექტროინჟინერიის ფაკულტეტის დოქტორანტი. ამავე უნივერსიტეტში კითხულობს ლექციებს მონაცემთა შეგროვებასა და დისპეჩერულ მართვაში.
ერეკლე მაღრაძე
ერეკლე მაღრაძემ 2015 წელს მიიღო დოქტორის ხარისხი გიოტინგენის უნივერსიტეტის ATLAS ექსპერიმენტის (CERN, LHC) ჯგუფის ფარგლებში ფიზიკის მიმართულებით, ხელოვნური ინტელექტის საშუალებით დიდი გამოთვლითი ინფრასტრუქტურის მართვის ავტომატიზაციის განხრით. ეს გამოთვლითი სისტემები გამოიყენება ნაწილაკთა ფიზიკის ექსპერიმენტული მონაცემების ანალიზისთვის. ავტომატიზაცია დაფუძნებული იყო მონიტორინგის ინფორმაციის დროითი მწკრივების სახით წარმოდგენაზე, ანალიზსა და მოდელირებაზე ხელოვნური ნეირონული ქსელებისა და არამკაფიო სიმრავლეების თეორიის საფუძველზე. 2018 წლამდე ერეკლე მუშაობდა გერმანიაში მეცნიერ-მკვლევრად ხელოვნური ინტელექტის მიმართულებით, ხოლო შემდეგ დიდი მონაცემების (big data) ანალიტიკისა და გამოთვლითი პროცესების ავტომატიზაციის მიმართულებით. 2018 წლიდან ილიაუნის ასოცირებული პროფესორია. მისი ხელმძღვანელობით მომზადდა კომპიუტერული მეცნიერებების ახალი საბაკალავრო პროგრამა, ასევე ამოქმედდა საქართველოში პირველი საუნივერსიტეტო გამოთვლითი ცენტრი. იგი მუშაობს დროითი მწკრივების მოდელირების მიმართულებით ენერგეტიკის განხრით, ასევე ამუშავებს ბუნებრივი ენის მოდელს ქართული ენისთვის.

მარიამ გოჩიაშვილის ღია ლექცია: როგორ იქმნება ჩათბოტი?
2021-02-01 19:00
1-ლ თებერვალს ილიას სახელმწიფო უნივერსიტეტისა და საკონსულტაციო კომპანია ჯეპრას ერთობლივი პროექტის „ჰაკათონი ნიკო ნიკოლაძის ჩეთბოტის შესაქმნელად“ ფარგლებში მეორე ღია ლექციას ჩაატარებს ილიაუნის ჩეთბოტის „უნა“ ადმინისტრატორი, ნარატივდიზაინერი მარიამ გოჩიაშვილი.
ლექციის თემა: როგორ იქმნება ჩათბოტი?
მომხსენებელი ისაუბრებს ნარატივდიზაინზე, როგორც უახლეს პროფესიაზე, საიდან მომდინარეობს, რა კავშირები აქვს სხვა სპეციალობებთან, რისი ცოდნა სჭირდება ადამიანს, რომ გახდეს ნარატივდიზაინერი, რა პერსპექტივები აქვს ამ პროფესიას და როგორ მუშაობს ნარატივდიზაინერი ჩეთბოტის შექმნაზე.
ლექციის დასრულების შემდეგ ჰაკათონში მონაწილეობის მსურველებს ექნებათ შესაძლებლობა დაესწრონ პრაქტიკულ ვორკშოპს, რომელსაც ჩაატარებენ ტრენერები მარიამ გოჩიაშვილი და ქეთია ბელქანია.
ვორკშოპის თემა: როგორ ავაწყოთ ჩეთბოტი „ანიმას” პლატფორმაზე?
დრო: 1-ლი თებერვალი, 19:00 საათი
ფორმატი: დისტანციური პლატფორმა ზუმის გამოყენებით
ლექციასა და ვორკშოპზე დასასწრებად მიჰყევით ბმულს:
ჰაკათონის შესახებ ვრცლად: shorturl.at/akT68

ტექნოლოგიების სკოლის საორიენტაციო შეხვედრა ელექტრული და კომპიუტერული ინჟინერიის შესახებ
2021-01-30 20:00
30 იანვარს, 20:00 საათზე, ილიას სახელმწიფო უნივერსიტეტის ტექნოლოგიების სკოლა დისტანციურ რეჟიმში ზუმის პლატფორმაზე გამართავს საინფორმაციო შეხვედრას ტექნოლოგიის სკოლის ელექტრული და კომპიუტერული ინჟინერიის საბაკალავრო პროგრამების შესახებ.
მომავალ პროფესიაზე, პროგრამების სტრუქტურაზე, სწავლების მეთოდოლოგიაზე, დაფინანსების მოპოვების, დასაქმებისა და სწავლის საზღვარგარეთ გაგრძელების შესაძლებლობებზე გესაუბრებიან:

ნანა დიხამინჯია, ილიას სახელმწიფო უნივერსიტეტის რექტორის მოადგილე ინოვაციების მიმართულებით, პროფესორი კომპიუტერული და ელექტრონული ინჟინერიის მიმართულებით, კომპიუტერული ინჟინერიის პროგრამის ხელმძღვანელი;
გოგა ვეშაპიძე, ილიას სახელმწიფო უნივერსიტეტის პროფესორი ექსპერიმენტული ფიზიკის მიმართულებით, ელექტრული ინჟინერიის პროგრამის ხელმძღვანელი;
ერეკლე მაღრაძე, ილიას სახელმწიფო უნივერსიტეტის პროფესორი კომპიუტერული მეცნიერების მიმართულებით, კომპანია MaxinAI-ის ინჟინერიის მიმართულების დირექტორი;
მიხეილ წიკლაური, Apple-ის ალგორითმების წამყვანი მეცნიერი;
გივი ბერიძე, Edison Tech Solutions დამფუძნებელი;
ნეგარ ვაჰიდი, ტექნოლოგიების სკოლის კომპიუტერული ინჟინერიის პროგრამის სტუდენტი
მარიამ გაგუა, ილიას სახელმწიფო უნივერსიტეტის კურსდამთავრებული;
მარიამ გიგაური, ილიას სახელმწიფო უნივერსიტეტი სტუდენტი.

გექნებათ შესაძლებლობა, დასვათ თქვენთვის საინტერესო შეკითხვები და ლაივის მონაწილეებისგან მიიღოთ ამომწურავი პასუხები.
გელოდებით ყველას, ვინც დაინტერესებული ხართ ელექტრული და კომპიუტერული ინჟინერიის მიმართულებით განათლების მიღებით, მთელი საქართველოდან 30 იანვარს, 20:00 საათზე, ფეისბუქლაივში.
დაინტერესებულ აბიტურიენტებს, მშობლებს, მასწავლებლებს შეგიძლიათ გაიაროთ რეგისტრაცია ბმულზე – https://cutt.ly/pjMX0ZX
დრო: 30 იანვარი, 20:00 საათი
ადგილი: Zoom-ი (რეგისტირებული მონაწილეები მიიღებთ ბმულს თქვენ მიერ მითითებულ საკონტაქტო ინფორმაციაზე)
2021 წელი

ვებინარები ადრეულ განათლებაზე – ადრეული განათლების კურიკულუმისა და მშობლების წიგნის პრეზენტაცია
2021-01-28 17:00
28 იანვარს, 17:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „ვებინარები ადრეულ განათლებაზე“ პირველი შეხვედრა.
შეხვედრის მიზანია 2020 წელს საქართველოს განათლების, მეცნიერების, კულტურისა და სპორტის სამინისტროს სკოლამდელი განათლების სამმართველოს ორგანიზებით შემუშავებული წიგნების პრეზენტაცია. წიგნებზე მუშაობდნენ ბავშვის განვითარების ინსტიტუტის ადრეული განათლების სპეციალისტები.
შეხვედრის მონაწილეები:
საქართველოს განათლების, მეცნიერების, კულტურისა და სპორტის სამინისტროს სკოლამდელი განათლების სამმართველოს უფროსი თამარ თოლორაია
წიგნის „ᲐᲓᲠᲔᲣᲚᲘ ᲒᲐᲜᲐᲗᲚᲔᲑᲘᲡ ᲙᲣᲠᲘᲙᲣᲚᲣᲛᲘ ᲗᲐᲛᲐᲨᲘ – ᲡᲐᲮᲔᲚᲛᲫᲦᲕᲐᲜᲔᲚᲝ 2-ᲓᲐᲜ 5 ᲬᲚᲐᲛᲓᲔ ᲓᲐ ᲨᲔᲠᲔᲣᲚᲘ ᲐᲡᲐᲙᲝᲑᲠᲘᲕᲘ ᲯᲒᲣᲤᲔᲑᲘᲡᲗᲕᲘᲡ“ ავტორები: ხათუნა დოლიძე, თამარ ბაქრაძე, ნინო ჯიჯავაძე
წიგნის „ᲠᲩᲔᲕᲔᲑᲘ 6 ᲬᲚᲐᲛᲓᲔ ᲐᲡᲐᲙᲘᲡ ᲑᲐᲕᲨᲕᲔᲑᲘს ᲛᲨᲝᲑᲚᲔᲑᲡ“ ავტორები: ნინო ცინცაძე, ნათია კუხალეიშვილი, ლიკა ქურციკიძე
დრო: 28 იანვარი, 17:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.

სან დიეგოს სახელმწიფო უნივერსიტეტის კალიფორნიის კამპუსის სემინარი პარტნიორი უნივერსიტეტების აკადემიური პერსონალისა და სტუდენტებისთვის
2021-01-27 13:24
სან დიეგოს სახელმწიფო უნივერსიტეტის კალიფორნიის კამპუსი საქართველოში აშშ-ის საელჩოს ფინანსური მხარდაჭერით პარტნიორი სახელმწიფო უნივერსიტეტების აკადემიური პერსონალისა და სტუდენტებისთვის განაგრძობს სემინარების ციკლს, რომლის მორიგი სესიები გაიმართება 27-29 იანვარს, 20:00-22:00 საათზე.
სემინარზე პარტნიორი სახელმწიფო უნივერსიტეტების სტუდენტები გაეცნობიან სან-დიეგოს სახელმწიფო უნივერსიტეტის საბუნებისმეტყველო, საინჟინრო და განათლების მეცნიერებების სამაგისტრო და სადოქტორო პროგრამებს .
STEM-ის დარგებში (მეცნიერება, ტექნოლოგიები, ინჟინერია, მათემატიკა) კვლევისა და სამაგისტრო და სადოქტორო განათლების ხელშეწყობა საქართველოში სახელმწიფო დეპარტამენტის გრანტი
27-29 იანვარი, 2021, 20:00 – 22:20 p.m. (GST GMT+4)
27 იანვარი:
მინი-კურსი IIIA — სან დიეგოს უნივერსიტეტის სადოქტორო პროგრამა STEM-ში — მეცნიერება
Zoom
რეგისტრაციის ბმული:https://bit.ly/2NALhy3
შეხვედრის ID: 867 7300 3859
შესასვლელი კოდი: 992055
28 იანვარი:
მინი-კურსი IIIB — გამოთვლითი და საინჟინრო მეცნიერებები
Zoom
რეგისტრაციის ბმული: https://bit.ly/3oo1401
შეხვედრის ID: 861 6763 8255
შესასვლელი კოდი: 335871
29 იანვარი

მინი-კურსი IIIC— სან-დიეგოს უნივერსიტეტის (SDSU) განათლებისა და ჯანდაცვის სადოქტორო პროგრამები
Zoom
რეგისტრაციის ბმული :https://bit.ly/2Mj9Fnk
შეხვედრის ID: 891 0745 1172
შესასვლელი კოდი: 008600

სანდრო ასათიანის ღია ლექცია: ჩეთბოტების შექმნის ისტორია
2021-01-25 19:00
25 იანვარს ილიას სახელმწიფო უნივერსიტეტისა და საკონსულტაციო კომპანია ჯეპრას ერთობლივი პროექტის „ჰაკათონი ნიკო ნიკოლაძის ჩეთბოტის შესაქმნელად“ ფარგლებში პირველ ღია ლექციას გამართავს ილიაუნის კიბერლაბორატორია უნილაბის დირექტორი სანდრო ასათიანი.
ლექციის თემა: ჩეთბოტების შექმნის ისტორია
მომხსენებელი განიხილავს ჩეთბოტების გზას მათი დაარსებიდან დღემდე. როგორი იყო ჩეთბოტის შექმნის პირველი მცდელობა, ვინ იყვნენ ის ადამიანები, რომლებმაც პირველად დაიწყეს „მოსაუბრე მანქანაზე” მუშაობა, რა დანიშნულებით იყენებდნენ ჩეთბოტებს.
ლექციის დასრულების შემდეგ ჰაკათონში მონაწილეობის მსურველებს ექნებათ შესაძლებლობა დაესწრონ პრაქტიკულ ვორკშოპს, რომელსაც ჩაატარებენ ანიმა ჩეთბოტიქსის ნარატივდიზაინის მიმართულების ხელმძღვანელი მარიამ გოჩიაშვილი და ნარატივდიზაინერი ქეთი ბელქანია.
ვორკშოპის თემა: როგორ ვიმუშაოთ ჩეთბოტზე?
დრო: 25 იანვარი, 19:00 საათი
ფორმატი: დისტანციური პლატფორმა ზუმის გამოყენებით
ლექციასა და ვორკშოპზე დასასწრებად მიჰყევით ბმულს: https://bit.ly/38xWS7U
ჰაკათონის შესახებ ვრცლად: shorturl.at/akT68
2021 წელი

ტექნოლოგიების სკოლის საორიენტაციო პროგრამა აბიტურიენტებისთვის
2021-01-23 22:25
ილიას სახელმწიფო უნივერსიტეტის ტექნოლოგიის სკოლა იანვარსა და თებერვაში ტექნოლოგიებით დაინტერესებულ აბიტურიენტებს დისტანციურ ფორმატში გთავაზობთ 8-კვირიან საორიენტაციო პროგრამას.
თქვენ გექნებათ შესაძლებლობა:

დაესწროთ ტექნოლოგიის სკოლის პროგრამების შესახებ საინფორმაციო შეხვედრებს –გაიცნოთ მომავალი ლექტორები და პროფესორები, საუნივერსიტეტო რესურსები და ლაბორატორიები, სწავლების მეთოდოლოგია, პროგრამების სტრუქტურა და პრაქტიკული კომპონენტები;
შეხვდეთ პროგრამების პარტნიორებსა და მომავალ დამსაქმებლებს; გაეცნოთ დასაქმების შესაძლებლობებს;
მიიღოთ ინფორმაცია საერთაშორისო თანამშრომლობისა და გაცვლითი პროგრამების შესახებ;
მიიღოთ ინფორმაცია სასწავლო სტიპენდიების, გრანტებისა და დაფინანსების მოპოვების შესაძლებლობების შესახებ;
პროგრამების შესახებ დაუსვათ შეკითხვები სტუდენტებსა და კურსდამთავრებულებს.

საორიენტაციო პროგრამის განრიგი

დასახელება
დღე
დრო

Live-საინფორმაციო შეხვედრა აბიტურიენტებისთვის: ტექნოლოგიის სკოლის საბაკალავრო პროგრამები
23 იანვარი
14:00

ტექნოლოგიების სკოლის საორიენტაციო შეხვედრა ელექტრული და კომპიუტერული ინჟინერიის შესახებ
30 იანვარი
20:00

კომპიუტერული და ელექტრული ინჟინერიის დასაქმების პერსპექტივები
6თებერვალი
21:00

ტექნოლოგიების სკოლის საორიენტაციო პროგრამა აბიტურიენტებისთვის: შეხვედრა სამოქალაქო ინჟინერიის პროგრამის დამსაქმებელთან
6თებერვალი
14:00

სასწავლო ლაბორატორიები და სტუდენტური სივრცეები
6 მარტი
14:00

პრაქტიკული კომპონენტი პროგრამებში
20 მარტი
14:00

ტექნოლოგიების სკოლის წარმატებული სტუდენტები
27 მარტი
14:00

სტუდენტური ცხოვრება ილიას სახელმწიფო უნივერსიტეტში
3 აპრილი
14:00

შემაჯამებელი შეხვედრა
10 აპრილი
14:00

საორიენტაციო პროგრამის შეხვედრებზე დასასწრებად დარეგისტრირდით ბმულზე: http://bit.ly/3qktdWO
სამუშაო ენები: ქართული, ინგლისური
საორიენტაციო პროგრამის განრიგი ხელმისაწვდომია ბმულზე:https://bit.ly/3nzoFdA

საინფორმაციო შეხვედრა აბიტურიენტებისთვის: ტექნოლოგიის სკოლის პროგრამები
2021-01-23 14:00
23 იანვარს, 14:00 საათზე, ილიას სახელმწიფო უნივერსიტეტის ტექნოლოგიების სკოლა საბაკალავრო პროგრამების შესახებ პირველ ღია კარის დღეს გამართავს.
საინფორმაციო შეხვედრის პირველ ნაწილში მოისმენთ ტექნოლოგიების სკოლის პროგრამების მიმოხილვას და შეიტყობთ იმ შესაძლებლობების შესახებ, რომლებსაც სკოლა გთავაზობთ; გაეცნობით ინფორმაციას მომავალი პროფესიების შესახებ და გაიგებთ მეტს სასწავლო გარემოსა და სწავლების მეთოდებზე.
შეხვედრის მეორე ნაწილი კი პროგრამის ხელმძღვანელებსა და თქვენთვის საინტერესო პროგრამის წარმომადგენლებთან ერთად ზუმის სხვადასხვა ოთახში (Breakout Room) გაგრძელდება, სადაც შეძლებთ ამომწურავი პასუხები მიიღოთ თქვენს შეკითხვებზე.
მომავალ პროფესიაზე, პროგრამების სტრუქტურასა და სწავლების მეთოდოლოგიაზე გესაუბრებიან:

კომპიუტერული ინჟინერიის პროგრამის ხელმძღვანელი, ილიას სახელმწიფო უნივერსიტეტის ვიცე-რექტორი, პროფ. ნანა დიხამინჯია;
კომპიუტერული მეცნიერებების პროგრამის ხელმძღვანელი, ილიას სახელმწიფო უნივერსიტეტის პროფესორი ერეკლე მაღრაძე;
სამოქალაქო ინჟინერიის პროგრამისა და ტექნოლოგიების სკოლის ხელმძღვანელი მაიკლ სონდერსი;
ელექტრული და ელექტრონული ინჟინერის პროგრამის ხელმძღვანელი, ილიას სახელმწიფო უნივერსიტეტის პროფესორი გოგა ვეშაპიძე;
მათემატიკის პროგრამის ხელმძღვანელი, ილიას სახელმწიფო უნივერსიტეტის პროფესორი მერაბ სვანაძე;
არქიტექტურის პროგრამის ხელმძღვანელი, ილიას სახელმწიფო უნივერსიტეტის პროფესორი ია კუპატაძე;
ილიას სახელმწიფო უნივერსიტეტის ბიზნესის ტექნოლოგიისა და განათლების ფაკულტეტის ხარისხის უზრუნველყოფის სამსახურის უფროსი ვახტანგ ბალავაძე.

შემოაღე ილიაუნის ტექნოლოგიების სკოლის კარი, გაიარე რეგისტრაცია ბმულზე: https://bit.ly/34lUnnS
ტექნოლოგიების სკოლა შემოგთავაზებთ 7-კვირიან შეხვედრებს, რომლის ფარგლებშიც

შეხვდებით პროგრამის პარტნიორებსა და მომავალ დამსაქმებლებს;
მიიღებთ ინფორმაციას საერთაშორისო თანამშრომლობისა და გაცვლითი პროგრამების შესახებ;
შეხვდებით ტექნოლოგიების სკოლის პროფესორებს;
გაიგებთ მეტს დაფინანსების შესაძლებლობების შესახებ;
გაეცნობით უნივერსიტეტის რესურსებსა და ლაბორატორიებს;
მიიღებთ ინფორმაციას პრაქტიკული კომპონენტის შესახებ, რომელსაც სწავლების პროცესში განსაკუთრებული როლი უჭირავს;
შეხვდებით და გაიცნობთ ჩვენი პროგრამების სტუდენტებსა და კურსდამთავრებულებს.

7-კვირიანი პროგრამის განრიგი იხ. ბმულზე :https://bit.ly/3hvel4V
სამუშაო ენები: ქართული; ინგლისური
დრო: 23 იანვარი, 14:00 საათი
ადგილი: Zoom (რეგისტირებული მონაწილეები მიიღებთ ბმულს თქვენ მიერ მითითებულ საკონტაქტო ინფორმაციაზე)

შეხვედრა NAPR-ის წარმომადგენელთან – BOOSTER TALKS
2020-12-29 11:00
29 დეკემბერს, 11:00 საათზე, Booster Talks-ის ფარგლებში სტუდენტებთან შეხვედრას გამართავს იუსტიციის სამინისტროს სსიპ – საჯარო რეესტრის ეროვნული სააგენტოს (NAPR) ადამიანური რესურსების მართვის სამსახურის უფროსი ლია კვირჭიშვილი.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს NAPR-ის აქტიურ ვაკანსიებსა და დასაქმების შესაძლებლობებს ილიაუნის სტუდენტებისთვის:

ქონების რეგისტრაციის დეპარტამენტის სისტემური რეგისტრაციის სამსახურის რეგისტრატორის ვაკანსია;
ქონების რეგისტრაციის დეპარტამენტის სისტემური რეგისტრაციის სამსახურის უძრავი ქონების ამგეგმავ/ამზომველის ვაკანსია.

შეხვედრა საინტერესო იქნება სამართლის სკოლისა და დედამიწის შემსწავლელი მეცნიერებების მიმართულების დამამთავრებელი კურსის ბაკალავრების, მაგისტრანტებისა და კურსდამთავრებულებისთვის.
შეხვედრაზე დასწრების მსურველებმა შეავსეთ სარეგისტრაციო ფორმა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: 29 დეკემბერი, 11:00 საათი

Live-საინფორმაციო შეხვედრა აბიტურიენტებისთვის: სამოქალაქო ინჟინერიის პროგრამა
2020-12-26 15:00
26 დეკემბერს, 15:00 საათზე, ილიას სახელმწიფო უნივერსიტეტის ტექნოლოგიის სკოლა აბიტურიერიენტებისთვის პირველ Live-საინფორმაციო შეხვედრას გამართავს.
„რა არის სამოქალაქო ინჟინერია? ყველაფერი, რასაც ირგვლივ ვხედავთ, სამოქალაქო ინჟინერიაა: გზები, აეროპორტები, პორტები, შენობა-ნაგებობები. სამოქალაქო ინჟინერია სოლიდური პროფესიაა, პროფესია, რომლის ათვისების შემდეგ ყოველთვის შეძლებთ დასაქმებას“ – მაიკლ სონდერსი, ილიას სახელმწიფო უნივერსიტეტის ტექნოლოგიის სკოლის ხელმძღვნელი
ვის შეხვდები Live-საინფორმაციო შეხვედრაზე?
შეხვედრაზე მომავალ პროფესიაზე, პროგრამის სტრუქტურასა და სწავლების მეთოდოლოგიაზე გესაუბრებიან:

მაიკლ სონდერსი, ტექნოლოგიის სკოლისა და სამოქალაქო ინჟინერიის პროგრამის ხელმძღვანელი;
ვახტანგ ბალავაძე, ბიზნესის, ტექნოლოგიის და განათლების ფაკულტეტის ხარისხის უზრუნველყოფის სამსახურის უფროსი.

ტექნოლოგიის 7-კვირიანი საორიენტაციო პროგრამის შესახებ
შეხვედრებზე, რომლებიც ჩატარდება ტექნოლოგიის სკოლის საორიენტაციო 7-კვირიანი საორიენტაციო პროგრამის ფარგლებში, დეტალური განრიგი მალე გამოქვეყნდება ჩვენს ვებგვერდზე,

გაიცნობთ პროგრამის პარტნიორებსა და მომავალ დამსაქმებლებს;
მიიღებთ ინფორმაციას საერთაშორისო თანამშრომლობისა და გაცვლითი პროგრამების შესახებ;
შეხვდებით პროფესორებს, რომლებიც ტექნოლოგიების სკოლაში ასწავლიან;
გაიგებთ მეტს დაფინანსების შესაძლებლობების შესახებ;
გაეცნობით უნივერსიტეტში არსებულ რესურსებსა და ლაბორატორიებს;
მიიღებთ ინფორმაციას პრაქტიკული კომპონენტის შესახებ, რომელსაც სწავლების პროცესში განსაკუთრებული ადგილი უჭირავს;
შეხვდებით და გაიცნობთ ჩვენი პროგრამების სტუდენტებსა და კურსდამთავრებულებს.

გელოდებით კომპიუტერული მეცნიერებებით, ელექტრული და კომპიუტერული ინჟინერიით, სამოქალაქო ინჟინერიით, არქიტექტურით, მათემატიკით დაინტერესებულ მოსწავლეებს.
შემოგვიერთდი Live-საინფორმაციო შეხვედრებზე, დაგვისვი შენთვის საინტერესო შეკითხვები და მიიღე ამომწურავი პასუხები.
სამუშაო ენები: ქართული, ინგლისური
დრო: 26 დეკემბერი, 15:00 საათი
ადგილი: Zoom (რეგისტირებული მონაწილეები მიიღებთ ბმულს თქვენ მიერ მითითებულ საკონტაქტო ინფორმაციაზე)

პროფესორ ირინა ლობჟანიძის მოხსენება: „ძველი და საშუალი ქართული ენის სასრული პოზიციის მორფოსინტაქსური ანალიზატორისა და ტოკენიზატორის კვლევითი პრობლემატიკა“
2020-12-24 18:00
24 დეკემბერს, 18:00 საათზე, ილიას სახელმწიფო უნივერსიტეტის პროფესორი ირინა ლობჟანიძე წარადგენს შოთა რუსთაველის ეროვნული სამეცნიერო ფონდის მიერ დაფინანსებული პროექტის ფარგლებში (DP 2016_23) შექმნილ ციფრულ ინსტრუმენტს და წაიკითხავს მოხსენებას თემაზე: ძველი და საშუალი ქართული ენის სასრული პოზიციის მორფოსინტაქსური ანალიზატორისა და ტოკენიზატორის კვლევითი პრობლემატიკა.
შეხვედრა ჩატარდება Zoom-ის პლატფორმაზე.
დასწრება თავისუფალია.
იხ. ბმული: https://us02web.zoom.us/j/82051537428?pwd=[REDACTED]
2020 წელი

ინტერდისციპლინური სემინარების ციკლი: მწვანე წყალბადი – მდგრადი ენერგეტიკის მომავალი
2020-12-22 17:00
22 დეკემბერს ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის ენერგეტიკისა და მდგრადი განვითარების ინსტიტუტის ორგანიზებით ინტერდისციპლინური სემინარების ციკლის „ენერგეტიკა და მდგრადი განვითარება“ ფარგლებში ჩატარდება ენერგეტიკისა და მდგრადი განვითარების ინსტიტუტის მორიგი სემინარი: „მწვანე წყალბადი – მდგრადი ენერგეტიკის მომავალი“.
სემინარის შესახებ
მწვანე წყალბადის წარმოება და მოხმარება კლიმატის ცვლილების შესარბილებლად ბოლო წლების პოპულარული გლობალური ტენდენციაა. წყალბადისგანახლებადი ენერგიის შენახვის და დაბალანსებისთვის გამოყენება საშუალებას იძლევა მკვეთრად გაიზარდოს განახლებადი ელექტრობის წილი, ჩანაცვლდეს წიაღისეული რესურსების გამოყენება და შესაბამისი გაფრქვევები. ევროკავშირს და ბევრ ქვეყანას შემუშავებული აქვთ კომპლექსური სტრატეგიები და სამოქმედო გეგმები, რომლებზეც უდიდესი ფინანსური რესურსი გამოიყოფა, რაც მოიცავს ტექნოლოგიური კვლევის და განვითარების, პოლიტიკისა და ბიზნესპროცესების შემუშავების საკითხებს. ერთგვარი საერთაშორისო რბოლაა გამართული ამ მიმართულებით ლიდერობის დასამკვიდრებლად.
სემინარი დაეთმობა ე.წ. მწვანე წყალბადის თემატიკის განხილვას. კერძოდ, თანამედროვე წყაროებზე დაყრდნობით ვისაუბრებთ ბოლოდროინდელ ტენდენციებზე და პრეზენტაციები ძირითადად დაეყრდნობა ბოლოდროინდელი წყაროების მიმოხილვას:

წყალბადის წარმოების, შენახვის, ტრანსპორტირების და მოხმარების ტექნოლოგიები;
წყალბადის გამოყენება ტრანსპორტში, ინდუსტრიაში, ენერგეტიკაში;
მწვანე წყალბადი და განახლებადი ენერგიის განვითარების ხელშეწყობა;
პრეზენტაცია ძირითადად დაეყრდნობა ბოლოდროინდელი წყაროების მიმოხილვას;
მწვანე წყალბადის განვითარების საერთაშორისო პროცესები და ტენდენციები;
წყალბადის პერსპექტივები საქართველოსთვის – შესაძლო როლი ენერგეტიკული და ეკონომიკური უსაფრთხოების გაზრდაში

მომხსენებლების შესახებ

გიორგი ჩიქოვანი, საქართველოს ენერგეტიკის განვითარების ფონდის დირექტორი
დავით ოთარიშვილი (H2exagOn (საფრანგეთი)), მმართველი პარტნიორი
მურმან მარგველაშვილი, ილიას სახელმწიფო უნივერსიტეტის ასოცირებული პროფესორი მდგრადი განვითარებისა და ენერგეტიკული კვლევების მიმართულებით, ინსტიტუტის დირექტორი
დავით ჯოგიაშვილი, ილიაუნის მაგისტრანტი და WEG უმცროსი მკვლევარი

ხანგრძლივობა: 1.5 საათი
სამუშაო ენა: ქართული
ფორმატი: სემინარი ჩატარდება დისტანციურად, პლატფორმა ზუმის გამოყენებით. მსურველებს შეუძლიათ ისარგებლონ ბმულით: https://us02web.zoom.us/j/84798789891
სემინარი ითვალისწინებს მოხსენებებსა და დისკუსია-განხილვის ფორმატს.
დრო: 22 დეკემბერი, 17:00 – 18:30
2020 წელი

USAID/საქართველოსა და ილიაუნის ერთობლივი კემპუს ლექცია: Conversation with Pollsters
2020-12-21 17:00
21 დეკემბერს USAID/საქართველოსა და ილიას სახელმწიფო უნივერსიტეტის ორგანიზებით გაიმართება კემპუს ლექცია „Campus Discussion: Conversation with Pollsters“.
ლექცია სტუდენტებს საშუალებას აძლევს , შეხვდნენ საერთაშორისო მკვლევრებსა და საქართველოში მოქმედ წამყვან კვლევით ორგანიზაციებს და მათთან განიხილონ წინასაარჩევნო კვლევებისა და ეგზიტპოლების მეთოდოლოგიური და ეთიკური სტანდარტები.
ლექციაში მონაწილეობას მიიღებენ ანალიზისა და კონსულტაციის ჯგუფი (ACT), კავკასიის კვლევითი რესურსების ცენტრი (CRRC), სოციალური კვლევისა და ანალიზის ინსტიტუტი (ISSA) და ანოვა (ANOVA), ილიას სახელმწიფო უნივერსიტეტის რექტორი გიგა ზედანია, USAID საქართველოს მისიის წარმომადგენლები, ამერიკის საზოგადოებრივი აზრის კვლევის ასოციაციისა (AAPOR) და მსოფლიოს საზოგადოებრივი აზრის კვლევის ასოციაციის (WAPOR) ყოფილი პრეზიდენტი, პროფესორი მაიკლ ტრაუგოტი და ამერიკის საზოგადოებრივი აზრის კვლევის ასოციაციის (AAPOR) ყოფილი პრეზიდენტი, პროფესორი პიტერ მილერი.
ლექციას მხარდაჭერას უწევს USAID-ის „დემოკრატიული მმართველობის ინიციატივა საქართველოში“ (USAID GGI).
ლექცია გაიმართება დისტანციურად, პლატფორმა ზუმის საშუალებით და მისი ლაივტრანსლირება იქნება ილიას სახელმწიფო უნივერსიტეტის ფეისბუქის გვერდზე.
სწრაფი ბმულები

დეტალური პროგრამა

დრო: 21 დეკემბერი, 17:00 – 19:00 საათი
2020 წელი

საერთაშორისო სამეცნიერო კონფერენცია „ახლო აღმოსავლეთი და კავკასია. კულტურა, ისტორია, პოლიტიკა“
2020-12-17 12:32
17-19 დეკემბერს გ. წერეთლის აღმოსავლეთმცოდნეობის ინსტიტუტი დისტანციურად აწყობს საერთაშორისო სამეცნიერო კონფერენციას „ახლო აღმოსავლეთი და კავკასია. კულტურა, ისტორია, პოლიტიკა“. კონფერენციაზე შეჯამდება აღმოსავლეთმცოდნეობის ინსტიტუტის 2020 წლის სამეცნიერო მუშაობა და წარმოდგენილი იქნება მოხსენებები კავკასიისა და ახლო აღმოსავლეთის ისტორიული და კულტურული ურთიერთობების, აღმოსავლური ენებისა და ლიტერატურის, ახლო აღმოსავლეთში ამჟამად მიმდინარე პროცესების სხვადასხვა ასპექტის შესახებ. აღმოსავლეთმცოდნეობის ინსტიტუტის თანამშრომელთა გარდა კონფერენციაში მონაწილეობას მიიღებენ საქართველოს სხვადასხვა უნივერსიტეტისა და სამეცნიერო ცენტრის წარმომადგენლები, ასევე უცხოელი მკვლევრები ავსტრიიდან, ბელარუსიდან, გერმანიიდან, ერაყიდან, იაპონიიდან, იტალიიდან, ირანიდან, პოლონეთიდან, რუსეთიდან, უკრაინიდან, შვეიცარიიდან.
იხილეთ კონფერენციის დეტალური პროგრამა ბმულზე: https://bit.ly/2K0K1D3
კონფერენცია ჩატარდება დისტანციურად, პლატფორმ zoom-ის მეშვეობით.
კონფერენციის zoom-ის ბმულები:

17 დეკემბერი: https://bit.ly/3oXSMMR
18 დეკემბერი: https://bit.ly/3ab4tf4
19 დეკემბერი: https://bit.ly/3r3rIxG

სამუშაო ენა: ქართული, ინგლისური
დასწრება თავისუფალია.
2020 წელი

USAID/საქართველოსა და ილიაუნის ერთობლივი კონფერენცია „2020 წლის წინასაარჩევნო კვლევებისა და ეგზიტპოლების მიმოხილვა“
2020-12-16 17:00
16 და 18 დეკემბერს USAID/საქართველოსა და ილიას სახელმწიფო უნივერსიტეტის ორგანიზებით გაიმართება კონფერენცია „2020 წლის წინასაარჩევნო კვლევებისა და ეგზიტპოლების მიმოხილვა“.
კონფერენციის მიზანია წამყვანი კვლევითი ორგანიზაციების, მკვლევრების, საერთაშორისო ექსპერტებისა და არასამთავრობო ორგანიზაციების მიერ საზოგადოებრივი აზრის კვლევებისა და ეგზიტპოლების მეთოდოლოგიური ასპექტების განხილვა და წინასაარჩევნო გარემოს დახასიათება.
კონფერენციაში მონაწილეობას მიიღებენ საერთაშორისო კვლევითი კომპანიები – Edison Research და Ipsos, ასევე საქართველოში მოქმედი კვლევითი ორგანიზაციები: ანალიზისა და კონსულტაციის ჯგუფი (ACT), კავკასიის კვლევითი რესურსების ცენტრი (CRRC), სოციალური კვლევისა და ანალიზის ინსტიტუტი (ISSA) და ანოვა (ANOVA, ასევე საქართველოს ახალგაზრდა იურისტთა ასოციაცია (GYLA) და სამართლიანი არჩევნებისა და დემოკრატიის საერთაშორისო საზოგადოება (ISFED), ილიას სახელმწიფო უნივერსიტეტის რექტორი გიგა ზედანია, USAID საქართველოს მისიის წარმომადგენლები, ამერიკის საზოგადოებრივი აზრის კვლევის ასოციაციისა (AAPOR) და მსოფლიოს საზოგადოებრივი აზრის კვლევის ასოციაციის (WAPOR) ყოფილი პრეზიდენტი, პროფესორი მაიკლ ტრაუგოტი, ამერიკის საზოგადოებრივი აზრის კვლევის ასოციაციის (AAPOR) ყოფილი პრეზიდენტი, პროფესორი პიტერ მილერი, ამერიკის საზოგადოებრივი აზრის კვლევის ასოციაციის (AAPOR) ყოფილი პრეზიდენტი და Pew Research ცენტრის უფროსი კვლევითი მრჩეველი სკოტ კიიტერი, The Associated Press-NORC Center for Public Affairs Research-ის ვიცე-პრეზიდენტი ტრევორ ტომპსონი.
კონფერენციის მხარდამჭერია USAID-ის „დემოკრატიული მმართველობის ინიციატივა საქართველოში“ (USAID GGI).
კონფერენციის დრო: 2020 წლის 16 და 18 დეკემბერი, 17:00-19:30
კონფერენცია ჩატარდება დისტანციურად პლატფორმა ზუმის საშუალებით და მისი ლაივტრანსლირება იქნება ილიას სახელმწიფო უნივერსიტეტის ფეისბუქის გვერდზე.
სწრაფი ბმულები

კონფერენციის პირველი დღის პროგრამა (16 დეკემბერი, 17:00-19:30)
კონფერენციის მეორე დღის პროგრამა (18 დეკემბერი, 17:00 – 19:30)
კონფერენციის მთავარი მომხსენებლების შესახებ ინფორმაცია

შეხვედრა Majorel-ის წარმომადგენელთან – Booster Talks
2020-12-15 15:00
15 დეკემბერს, 16:00 საათზე, Booster Talks-ის ფარგლებში შეხვედრას გამართავს საერთაშორისო კომპანიის Majorel შერჩევისა და დასაქმების ჯგუფის ხელმძღვანელი შორენა ქუთათელაძე.
კომპანია Majorel-მა საქართველოში 2016 წლის სექტემბერში დაიწყო ოპერირება და ამჟამად სამი ოფისითაა წარმოდგენილი, მათ შორის ორი თბილისშია და ერთი ქუთაისში. კომპანია ემსახურება კლიენტებს მოგზაურობის, ელექტრონული კომერციის, ინფორმაციული და ციფრული ტექნოლოგიებისა და ავტოინდუსტრიის მიმართულებით.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხებს:

Majorel მსოფლიოსა და საქართველოში;
რას სთავაზობს Majorel Georgia დასაქმებულებს?
კომპანიის ვაკანსიები;
როგორ დავსაქმდეთ Majorel Georgia-ში?
მნიშვნელოვანი რჩევები სამუშაოს მაძიებელთათვის.

შეხვედრა საინტერესო იქნება ნებისმიერი მიმართულების სტუდენტებისა და კურსდამთავრებულებისთვის.
შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 15 დეკემბრის 12:00 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო:15 დეკემბერი, 16:00 საათი.
სარეგისტრაციო ფორმა.
2020 წელი

კოტლინის კურსი ილიაუნის სტუდენტებისთვის
2020-12-12 14:00
ილიას სახელმწიფო უნივერსიტეტის Google დეველოპერების კლუბი სტუდენტებს სთავაზობს სასწავლო ანდროიდის 5-კვირიან პროგრამულ ონლაინკურსს.
ყველა სასწავლო მასალა მოწოდებულია Google-გან.
პირველი სესია გაიმართება 2020 წლის 12 დეკემბერს, 14:00 საათზე.
ვისთვის არის ეს სასწავლო კურსი?
კურსში მონაწილეობა შეუძლიათ ილიას სახელმწიფო უნივერსიტეტის სტუდენტებს.
შენიშვნა: კურსს არ აქვს წინაპირობა და მასში მონაწილეობა გამოცდილების არმქონე სტუდენტებსაც შეუძლიათ.
რატომ უნდა ვისწავლო ანდროიდი?
ანდროიდის პროგრამირება მსოფლიოში ერთ-ერთი ყველაზე მზარდი მიმართულებაა, რაც ზრდის დასაქმების შესაძლებლობასაც. კურსის გავლის შემდეგ მონაწილეები შეძლებენ მარტივი ანდროიდაპლიკაციის შექმნას.
როგორი იქნება სასწავლო მიმართულება?

სტუდენტები შეისწავლიან ანდროიდს Kotlin-ის გამოყენებით, რომელიც 100%-იან კონკურენციას უწევს Java პროგრამულ ენას.
ვრცლად სასწავლო კურსის შესახებ:

კურსის განმავლობაში გამოყენებული იქნება Google-ის მიერ ოფიციალურად მოწოდებული 5 განსხვავებული რესურსი;
ეს იქნება სასწავლო ინტერაქციული კურსი, რომლის მონაწილეები მასალებს მიიღებენ და განაგრძობენ ინდივიდუალურად მუშაობას. მუშაობის პროცესი სუპერვაიზორის მეთვალყურეობით მიმდინარეობს, რაც ცოდნისა და პრაქტიკული გამოცდილების მიღების შანსს მნიშვნელოვნად ზრდის.

ქვეყანაში არსებული ეპიდემიოლოგიური ვითარების გამო შეხვედრები გაიმართება Zoom-ის ონლაინპლატფორმაზე.
რეგისტრაცია
კურსზე რეგისტრაციის მსურველებს შეგიძლიათ რეგისტრაცია გაიაროთ ბმულზე: https://forms.gle/MkMbVjSz3g9tz3Mr8
რეგისტრაციის ვადა: 11 დეკემბერი, 18:00 საათი
როგორ გახდეს მასალები ხელმისაწვდომი?
დარეგისტრირების შემდეგ მონაწილეები ყოველკვირეულად მიიღებენ მასალას და ექნებათ წვდომა Google-ის დეველოპერების პლატფორმასთან.
სამუშაო ენა: ინგლისური
დრო: 12 დეკემბერი, 14:00 საათი
ადგილმდებარეობა: Zoom-ის ონლაინ პლატფორმა
2020 წელი

ვებინარების სერია „მოსწავლეთა სიმულაციები“ – მესამე ვებინარი
2020-12-11 19:00
11 დეკემბერს, 19:00 საათზე, ილიას სახელმწიფო უნივერსიტეტის საბუნებისმეტყველო განათლების კვლევითი ცენტრის SALiS-ის ლაბორტორია წმინდა ალექსი შუშანიას სახელობის მართლმადიდებლურ სკოლა-გიმნაზიასთან (სენაკი) და ფარის ინოვაციურ ცენტრთან თანამშრომლობით წარმოგიდგენთ ვებინარების სერიის „მოსწავლეთა მიერ შექმნილი სიმულაციები საბუნებისმეტყველო მეცნიერებებების გაკვეთილებისთვის“ მესამე ვებინარს.
ვებინარები გაიმართება დისტანციურად პლატფორმა ზუმის მეშვეობით.
ვებინარზე მოსწავლეები წარმოადგენენ საბუნებისმეტყველო მეცნიერებების გაკვეთილებისთვის 4 სიმულაციას.
_______________________________________________________________________________________________
ალექსი შუშანიას სახელობის მართლმადიდებლური სკოლა-გიმნაზიის მოსწავლეების სიმულაციები
სახელწოდება: სინათლის სიჩქარის განსაზღვრა ასტრონომიული მეთოდებით
ავტორები: გიგი გუგუნავა, ლუკა ნაკაშია, ალექსი ტყებუჩავა
სახელწოდება: წრეწირის ფართობის დადგენა
ავტორები: გიგი გუგუნავა, ლუკა ნაკაშია, ალექსი ტყებუჩავა
სახელწოდება: ჰორიზონტალურად გასროლილი სხეული
ავტორები: საბა ხაბურზანია, ლუკა ცაავა, ლევან ჭანტურია
_______________________________________________________________________________________________
ფარის ინოვაციური ცენტრის კლუბ Robospace-ის მოსწავლეების სიმულაციები

სახელწოდება: გაიცანი სვანეთი
ავტორები: ანნა რეზესიძე, მარიამ საღლიანი, მარიამ გოშუანი, ნინო ქურდიანი, ეთერ ჭკადუა, ავთანდილ გაბულდანი
_______________________________________________________________________________________________
დრო: 11 დეკემბერი, 19:00 საათი
ვებინარის ბმული: https://bit.ly/2IlRewu

დასწრება თავისუფალია.
2020 წელი
